Augustusburgin ja Falkenlustin linnat

Augustusburgin ja Falkenlustin linnat Brühlissä, Saksassa ovat Unescon maailmanperintöluetteloon kuuluva kohde. Linnat on yhdistetty toisiinsa tilavalla puutarhalla.

Kölnin arkkipiispa Clemens August rakennutti linnat 1700-luvulla. Arkkitehteina työskentelivät Johann Conrad Schlaun ja François de Cuvilliés. Augustusburgin linnan kuuluisan portaikon suunnitteli Balthasar Neumann.

Puutarhat suunnitteli Dominique Girard. Alkujaan linnojen läheisyydessä oli myös yksityiskohtainen kukkatarha, mutta Peter Joseph Lenné rakennutti sen uudelleen 1800-luvulla maisemapuutarhaksi. Alueen entisöiminen on osoittautunut vaikeaksi, sillä lähdemateriaalin hankkiminen on vaikeata.

Aiheesta muualla

Linnojen viralliset sivut  
Augustusburgin ja Falkenlustin linnat UNESCOn sivuilla  

Saksan linnat
Unescon maailmanperintökohteet Saksassa
Nordrhein-Westfalenin rakennukset ja rakennelmat